OpenLLM-France/wikimedia huggingface dataset:
# Tensegritat

La tensegritat, integritat tensional o compressió flotant és un principi estructural basat en l'ús de components aïllats en compressió, dins d'una xarxa de tensió contínua, de tal forma que els membres comprimits (sovint barres o tubs) no es toquen entre ells, i els membres tensionats (sovint cables o tendons) dibuixen el sistema de forma espacial. El terme va ser proposat per Buckminster Fuller a la dècada dels 60 com a sinònim d'"integritat tensional". L'altra denominació, "compressió flotant", la va usar sobretot Kenneth Snelson.

## Referències

* ↑ Gómez-Jáuregui, V. Tensegrity Structures and their Application to Architecture. Servicio de Publicaciones Universidad de Cantabria, p.19, 2010. ISBN 8481025755.
* ↑ Swanson, RL «Biotensegrity: a unifying theory of biological architecture with applications to osteopathic practice, education, and research-a review and analysis». The Journal of the American Osteopathic Association, 113, 1, 2013, pàg. 34–52. Arxivat de l'original el 2016-03-05. PMID: 23329804 [Consulta: 28 abril 2017].
# Thuarea

Thuarea és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Thuarea involucrata
* Thuarea involuta
* Thuarea latifolia
* Thuarea media
* Thuarea sarmentosa
# Les Costes (la Vall de Boí)

Les Costes és una petita vall del riu de Sant Martí situada al municipi de la Vall de Boí a la comarca de l'Alta Ribagorça.

## Enllaços externs

* Mapa topogràfic. Institut Cartogràfic de Catalunya
# Gulasch

Gulasch, gulaix, gulash o goulash és una sopa o estofat de carns i verdures (especialment de ceba) assaonat amb paprika i altres espècies. El nom de gulasch prové de l'hongarès gulyás que és la paraula per dir vedella, vaquer o pastor o del turc kul aşı o kulak aşı. El gulasch també és un plat molt popular a la República Txeca i Eslovàquia i és també molt conegut arreu del món.

## Característiques

Es considera un plat casolà i senzill. La carn ha de ser cuita durant un temps llarg. La preparació varia i els ingredients bàsics en són la carn (de vaca, vedella, anyell, porc, cavall i moltó), les verdures (pastanaga, tomàquet, rutabaga, pebrot, etc.) ceba, pebre vermell i vitet. El seu color vermell és distintiu.
Incorpora col agra que es fa deixant-la en maceració durant uns dos dies.

## Referències

* ↑ Gundel, Karoly. Gundel's Hungarian cookbook. Budapest: Corvina, 1992. ISBN 963-13-3600-X. OCLC 32227400. page 20
* ↑ «Nişanyan Sözlük - Türkçe Etimolojik Sözlük» (en turc). [Consulta: 27 agost 2024].
* ↑ «Nişanyan Sözlük - Türkçe Etimolojik Sözlük» (en turc). [Consulta: 27 agost 2024].
# Mount Sterling

«Mount Sterling» té aquests significats:
# Santa Maria d'Axpe

Santa Maria d'Axpe és una famosa església pertanyent a la diòcesi de Bilbao, que està ubicada en el poble d'Axpe-Busturia, coneguda per la seva arquitectura gòtica i el bon estat de conservació. Forma part del patrimoni cultural del País Basc.

## Història

L'any 1051, el comte de Biscaia va concedir al bisbe d'Àlaba la propietat del monestir de Santa Maria de Axpe juntament amb totes les seves pertinences, que avui és l'església. Part de les pertinences donades pel comte de Biscaia són la casa pairal que hi ha al recinte de l'església, lloc de naixement de cèlebres habitants d'Axpe. Part dels seus calzes, llibres antics i quadres han estat exposats durant un temps al museu Guggenheim de Bilbao.
L'església va ser reconstruïda i ampliada a principis del segle XVI, amb un estil gòtico-basc. Aquest és l'edifici que es conserva. El retaule és obra de Pedro Aboítiz, Alejandro de Aguilar i Juan de Bilialdea del 1638.

## Referències

* 1 2 3 Elustondo, José Agustín; Garaizar, Antonio Villarejo. Santuarios marianos de Álava, Guipúzcoa y Vizcaya (en castellà). Encuentro, 2000-02-09, p. 330. ISBN 978-84-7490-555-7.
* ↑ Henao, Gabriel de. Averiguaciones de las antigüedades de Cantabria: enderezadas principalmente a descrubrir las de Vizcaya, Guipúzcoa y Alava ... a honor y gloria de S. Ignacio de Loyola (en castellà). E. López, 1894, p. 301.
# Milà-Sanremo 1948

La Milà-Sanremo 1948 fou la 39a edició de la Milà-Sanremo. La cursa es disputà el 19 de març de 1948 i va ser guanyada per l'italià Fausto Coppi, que s'imposà en solitari en la meta de Sanremo i d'aquesta manera aconseguia la segona de les seves tres victòries en aquesta cursa.
174 ciclistes hi van prendre part, acabant la cursa 72 d'ells.

## Classificació final

| | Ciclista | Equip | Temps |
| 1 | Fausto Coppi | Bianchi | 7h 33' 20" |
| 2 | Vittorio Rossello | Viani | + 5' 17" |
| 3 | Fermo Camellini | Metropole | m. t. |
| 4 | Olimpio Bizzi | Viscontea | + 8' 55" |
| 5 | Italo de Zan | Atala | m. t. |
| 6 | Sergio Maggini | Wilier-Triestina | m. t. |
| 7 | Giordano Cottur | Wilier-Triestina | m. t. |
| 8 | Bernard Gauthier | Mercier-Hutchinson | m. t. |
| 9 | Enzo Bellini | Cimatti | m. t. |
| 10 | Mario Vicini | Bianchi | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Tensió

«tensió» té aquests significats:
* Física:
** Tensió mecànica, força relacionada amb l'estirament d'una corda o un objecte similar.
** Tensió superficial, fenomen pel que la superfície d'un líquid tendeix a comportar-se com si fos una fina capa elàstica.
** Tensió elèctrica, diferència de potencial que existeix entre dos punts d'un circuit elèctric.
* Psicologia: Tensió o estrès, estat d'alerta excessiu que pot afectar la salut.

## Vegeu també

* Pressió (desambiguació)
# Bourg-des-Comptes

Bourg-des-Comptes (en bretó Gwikomm, en gal·ló Bórg-Cons) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.184 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.039 | 1.071 | 1.214 | 1.463 | 1.737 | 2.007 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| -2001 | René Richard | |
| 2001- | Pierre Dano | |

## Galeria d'imatges

* Església de Nôtre-Dame
* Alcaldia
* Marges del Vilaine a la Courbe
# Tetracentrum caudovittatus

Tetracentrum caudovittatus és una espècie de peix pertanyent a la família dels ambàssids.

## Descripció

* Fa 11 cm de llargària màxima.

## Alimentació

És carnívor.

## Hàbitat

És un peix d'aigua dolça, bentopelàgic i de clima tropical (22 °C-26 °C; 8°S-9°S).

## Distribució geogràfica

Es troba al sud-est de Papua Nova Guinea.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Axelrod, H.R., W.E. Burgess, N. Pronek i J.G. Walls, 1991. Dr. Axelrod's Atlas of freshwater aquarium fishes. Sisena edició. T.F.H. Publications, Neptune City, Nova Jersey, Estats Units.
* Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* Baillie, J. i B. Groombridge (eds.), 1996. 1996 IUCN red list of threatened animals. UICN, Gland, Suïssa. 378 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Linàcies

Les linàcies (Linaceae) són una família de plantes amb flors de l'ordre Malpighiales.
La majoria són herbàcies o rarament plantes llenyoses i de vegades grans arbres en els climes tropicals.
Tenen 8 gèneres amb unes 250 espècies en total, el més gran dels gèneres és Linum, els llins, amb 180-200 espècies.

## Gèneres

* Anisadenia
* Cliococca
* Hesperolinon
* Linum
* Radiola
* Reinwardtia
* Sclerolinon
* Tirpitzia
# Habitatge al carrer Àngel Guimerà, 19-23 (Viladecans)

Els Habitatge al carrer Àngel Guimerà, 19-23 és una obra del municipi de Viladecans (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa interessant per la decoració de la façana principal. Consta de planta baixa, pis i terrat i té planta rectangular. El primer pis conserva, com a emmarcament de les portes dels balcons, tres parelles de pilastres adossades amb capitell decorat per estries. Al damunt de cada porta hi ha un arc guardapols sostinguts per capitells d'estil goticitzant.

## Història

És una casa de finals del segle xix o inicis del XX feta en estil historicista.

## Referències

* 1 2 «Habitatge al carrer Àngel Guimerà, 19-23». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Mohamed Koffi

Mohamed Koffi (Abidjan, 30 de desembre de 1986) és un exfutbolista de Burkina Faso de la dècada de 2010.
Fou internacional amb la selecció de futbol de Burkina Faso.
Pel que fa a clubs, destacà a Zamalek.

## Referències

* ↑ «ALGERIA VS. BURKINA FASO 1 – 2». SOCCERWAY.
* ↑ Mohamed Koffi, Fitxa a Soccerway
* ↑ Mohamed KOFFI Fitxa i estadístiques a la FIFA
* ↑ Mohamed Koffi a National-Football-Teams.com (anglès)
* ↑ Mohamed Koffi – GOAL
# Saint Robert

Saint Robert és una població dels Estats Units a l'estat de Missouri. Segons el cens del 2000 tenia 2.760 habitants.

## Demografia

Segons el cens del 2000, Saint Robert tenia 2.760 habitants, 1.219 habitatges, i 688 famílies. La densitat de població era de 147,8 habitants per km².
Dels 1.219 habitatges en un 31,3% hi vivien nens de menys de 18 anys, en un 39,7% hi vivien parelles casades, en un 12,1% dones solteres, i en un 43,5% no eren unitats familiars. En el 36,5% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,9% tenia menys de 18 anys, un 7,8% entre 18 i 24, un 37,3% entre 25 i 44, un 20% de 45 a 60 i un 8% 65 anys o més.
L'edat mediana era de 33 anys. Per cada 100 dones de 18 o més anys hi havia 101,5 homes.
La renda mediana per habitatge era de 33.080 $ i la renda mediana per família de 37.841 $. Els homes tenien una renda mediana de 29.934 $ mentre que les dones 20.625 $. La renda per capita de la població era de 17.650 $. Entorn de l'11,3% de les famílies i l'11,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saint Robert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Saint Robert». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Monestir de Galhac

El monestir de Sant Quintí de Galhac, conegut generalment com a monestir de Galhac, és una antiga abadia benedictina situada a Galhac (municipi del Tarn). Els seus vestigis estan catalogats com a monument històric.
Fou un establiment religiós del Llenguadoc, situat a l'Albigès, fundat per Pipí I d'Aquitània, i agregat a l'abadia de Fijac. Al segle x va agafar el nom de monestir de Sant Miquel de Galhac, i el 972 fou dotat per Ramon (V) de Tolosa i d'Albi que és considerat com el seu verdader fundador. Després va passar sota dependència de l'abadia de Chaise-Dieu que el va reformar i a la que va restar unit fins al segle xvi, quan fou secularitzat. La població de Gaillac (Galhac en occità) ja existia al segle vii.

## Referències

* ↑ «Abbaye Saint-Michel» (en francès). Ministeri de Cultura de França. [Consulta: 29 març 2022].

## Bibliografia

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).

## Vegeu també

* Gòtic llenguadocià
# Tetra Pak

Tetra Pak és una empresa sueca especialitzada en la fabricació d'embalatges i de maquinària per envasar begudes, sobretot llet, fundada pel Dr Ruben Rausing. Aquests envasos es venen a tot el món.

## Origen del nom

La primera forma d'embalatge fou el Tetra Brik que tenia la forma d'un tetraedre.

## Història

* 1943, Creació de l'embalatge en forma de tetraedre, el Tetra Brik®.
* 1944, Desenvolupament d'una màquina per envasar líquids.
* 1951, Fundació de l'empresa AB Tetra Pak a Lund en Suècia
pel doctor Ruben Rausing i Erik Wallenberg
* 1952, Es lliura la primera màquina.
* 1959, Es comença a desenvolupar l'envàs quadrat o bric.
* 1963, Es comercialitza el bric.
* 1981, La direcció del grup Tetra Pak est trasllada de Lund a Lausanne a Suïssa.
* 1983, Mor el 10 d'agost el doctor Ruben Rausing, fundador de Tetra Pak.
* 1996, l'envàs octogonal.
* 2005, La producció d'envasos 'Tetra Pak' és de més de 120 mil milions d'unitats.

## Concepte

La invenció del bric respon a l'optimització de l'ús de l'espai que permet envasar en forma cúbica en comptes de cilíndrica. Per exemple 20.000 brics d'1 litre ocupen menys espai que l'equivalent en ampolles, i no ocupen gaire més lloc que una cisterna de 20.000 litres. Aquest estalvi d'espai permet reduir les despeses d'emmagatzemament tant al productor com al distribuidor, també permet reduir els costos de transport.
El bric que s'utilitza per envasar aliments estan compostos Aquests materials estan disposats en 5 làmines superposades: 3 de polietilè, 1 d'alumini i 1 de paper Kraft d'alta qualitat.
Tot i que, un cop usat, l'envàs no ocupa gaire lloc en les deixalles, els seus materials no poden separar-se fàcilment per poder-los reciclar, tot i que s'està aconseguint bons resultats amb les noves tècniques de separació. Tret del cartó els altres materials a més no són biodegradables.

## Notes i referències

* ↑ Emmagatzemar. Definició(català)
* ↑ eRECICLATGE - Reciclem el tetrabrik Arxivat 2006-07-05 a Wayback Machine.(castellà)
* ↑ Tetra Pak i el canvi climàtic - cicle de vida dels seus envasos Arxivat 2009-12-22 a Wayback Machine.(castellà)
# Tockus kempi

Tockus kempi és una espècie d'ocell de la família dels buceròtids (Bucerotidae) que rep en anglès el nom de "calau de bec vermell occidental" (Western Red-billed Hornbill). Habita les sabanes àrides des del Senegal i Gàmbia fins al sud de Mauritània i oest de Mali. És considerada per alguns autors una subespècie del calau becvermell, com Tockus erythrorhynchus kempi, mentre altres la consideren una espècie diferent arran els treballs de Kemp et Delport 2002.

## Referències

* ↑ A.C. Kemp i W. Delport Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum (2002). 39 (1–8)
# Bourg-Blanc

Bourg-Blanc (en bretó Ar Vourc'h-Wenn) és un municipi francès, situat a la regió de Bretanya, al departament de Finisterre. L'any 2006 tenia 3.154 habitants. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.682 | 1.784 | 2.290 | 2.659 | 2.971 | 3.077 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Gilles Falc'hun | |
| 2008- | Jean-Paul Berthouloux | |
# Linévitxi

Linévitxi (en rus: Линевичи) és un poble del krai de Primórie, a l'Extrem Orient de Rússia, que en el cens del 2010 tenia 152 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Официальный сайт УГО
* ↑ Топонимика Уссурийского района
# Habitatge al carreró del Salí, 32 (Cervera)

Habitatge al carreró del Salí, 32 és una obra de Cervera (Segarra) protegida com a Bé Cultural d'Interès Local.

## Descripció

Edifici entre mitgeres, situat al bell mig del nucli antic de Cervera, desenvolupat en el tram on s'aixequen els porxos del carrer Major. La casa s'estructura amb planta baixa, dos pisos i golfes. De l'immoble, destaca la façana posterior situada al carreró del Salí, paral·lel al carrer Major. Aquesta façana, s'estructura amb planta baixa i dos pisos, dominant la part dels pisos, realitzada amb aparell de maó i configurada a partir de tres finestrals d'ampit, d'arc pla i protegits amb barana de ferro forjat. Cadascuna de les finestres, elaborada amb vidre i fusta, està separada per pilars de maó, en conjunt fent referència als edificis industrials anglesos del segle xix.

## Referències

* ↑ «Habitatge al carreró del Salí, 32». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Mohamed Kaci-Said

Mohamed Kaci-Said (àrab: محمد قاسي سعيد) (Alger, 2 de maig de 1958) és un exfutbolista algerià de la dècada de 1980.
Fou internacional amb la selecció d'Algèria amb la qual participà en la Copa del Món de futbol de 1986.
Pel que fa a clubs, destacà a RC Kouba.

## Referències

* ↑ «FIFA profile». Arxivat de l'original el 2014-07-14. [Consulta: 14 juliol 2019].
* ↑ «1986 FIFA World Cup Mexico». Arxivat de l'original el 2011-10-03. [Consulta: 14 juliol 2019].
* ↑ Mohamed Kaci-Said a National-Football-Teams.com (anglès)
# Sarcosaure

El sarcosaure (Sarcosaurus, "llangardaix pell") és un gènere de dinosaure teròpode primitiu, concretament un celofisoïdeu. Visqué durant el Juràssic inferior, fa uns 200 milions d'anys. Les restes fòssils de sarcosaure, que inclouen un esquelet parcial, foren trobades a Anglaterra. L'espècie tipus, Sarcosaurus woodi, fou descrita per primera vegada per Andrews l'any 1921.

## Referències

* http://www.dinoruss.com/de_4/5a6490c.htm Arxivat 2008-06-27 a Wayback Machine.

## Enllaços externs

* Sarcosaurus al "Dino Directory" (anglès)
# Miep Gies

Hermine Santruschitz (Viena, 15 de febrer de 1909 – Hoorn, 11 de gener de 2010), més coneguda com a Miep Gies, va ser un dels ciutadans dels Països Baixos que amagaren Anne Frank, la seva família i quatre persones jueves més dels nazis en un habitatge annex per sobre de l'oficina del pare d'Anne Frank durant la Segona Guerra Mundial. I també és qui trobà i preservà El diari quan la noia i la seva família van ser arrestats.
Ella havia nascut a Àustria, però l'any 1920, quan tenia 11 anys, va ser criada per una família neerlandesa amb qui va estar molt unida. L'any 1933 va començar a treballar per al pare d'Anna Frank, un home de negocis alemany, Otto Heinrich Frank, que fugia del nazisme que el perseguia a ell i a la seva família pel fet de ser jueus. Ella trobà i conservà El diari d'Anne Frank quan la família de la noia va ser arrestada i va guardar els papers fins que Otto Frank va tornar d'Auschwitz el 1945, i es va assabentar de la mort de la seva filla.
Junt amb Alison Leslie Gold Gies va escriure el llibre Anne Frank Remembered: The Story of the Woman Who Helped to Hide the Frank Family, publicat per primera vegada el 1987.

## Referències

* ↑ «Miep Gies: Moving to Holland». Scholastic. [Consulta: 22 agost 2011].
* ↑ Menachem Z. Rosensaft «Sainthood for Miep Gies». The Washington Post, 12-01-2010 [Consulta: 12 maig 2010]. «Còpia arxivada». Arxivat de l'original el 2010-01-26. [Consulta: 24 agost 2015].
* ↑ «Miep Gies» (en anglès). Anne Frank House. [Consulta: 27 desembre 2023].
* ↑ «Muere a los 100 años una de las mujeres que ayudó a Ana Frank». Público, 12-01-2010. [Consulta: 27 desembre 2023].
* ↑ Obituary Los Angeles Times, 12 January 2010.
* ↑ Obituary Washington Post, 12 January 2010.
* ↑ Obituary The Times, 13 January 2010.
* ↑ Obituary London Guardian, 13 January 2010.
* ↑ Obituary London Independent, 14 January 2010.
* ↑ «Anne Frank guardian reaches 100». BBC News, 15-02-2009.
* ↑ Carolyn Kellogg «Miep Gies, Anne Frank's custodian, turns 100». Los Angeles Times, 17-02-2009.

## Enllaços externs

* Official website of Miep Gies (English)
* Interview footage of Miep and Henk Gies from the Anne Frank Museum
# Tití de ventre castany

El tití de ventre castany (Plecturocebus caligatus) és una espècie de primat de la família dels pitècids. Aquest tití és endèmic de l'oest del Brasil. És un parent molt proper del tití vermellós i a vegades se'l classifica dins de la mateixa espècie. Com tots els titís, es tracta d'un primat relativament petit i amb el pelatge espès i suau.
# Boussières-en-Cambrésis

Boussières-en-Cambrésis és un municipi francès, situat a la regió dels Alts de França, al departament del Nord. L'any 2006 tenia 407 habitants. Limita al nord amb Avesnes-les-Aubert, al nord-est amb Saint-Hilaire-lez-Cambrai, a l'est amb Bévillers, al sud amb Beauvois-en-Cambrésis i a l'oest amb Carnières.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 478 | 502 | 439 | 462 | 458 | 434 | 407 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jacques Davoine | |
| 2008- | Gérard Lenoble | |
# Linzhiïta

La linzhiïta és un mineral de la classe dels elements natius. Va ser descrit inicialment sense aprovació com a ferdisilicita (FeSi₂), el primer membre de la sèrie d'aliatges entre silici i ferro; aquesta descripció inicial va ser l'any 1962 a càrrec de Gevork’yan. Va ser redefinit com a linzhiïta i aprovat per la IMA l'any 2010.

## Classificació

A la classificació de Nickel-Strunz apareix classificat com a metall o aliatge intermetàl·lic i dins d'aquest grup com a silicur (1.BB.20). A la classificació de Dana apareix com a element natiu o aliatge i dins d'aquest grup com a metall (1.1.33.3).

## Característiques

La linzhiïta és un mineral de fórmula química FeSi₂. Cristal·litza en el sistema tetragonal. La seva duresa a l'escala de Mohs és 6,5.

## Formació i jaciments

Sol trobar-se com a grans irregulars d'entre 0,04 i 0,5 mm de diàmetre. Presenta intercreixements amb zangboïta i silici natiu. El context geològic on es troba a la localitat tipus és en una cromitita dins de l'ofiolita de Luobusha (Tibet).

## Referències

* 1 2 3 4 5 «Linzhiite» (en anglès). Mindat. [Consulta: 7 novembre 2015].

## Bibliografia

* Gevork’yan (1969): The occurrence of natural ferrosilicon in the northern Azov region. Dokl. Ahad. Nauk. SSSR.. 185, 4l6-418
* Jinsheng Wei, Zili Zheng, and Sisong Chen (1985): A study on ferdisilicite and its geological implications. Acta Mineralogica Sinica (2), 184-186.
* Xiongjian Hu (1991): A preliminary study on ferrosilicium from the Proterozoic, southwestern Zhejiang Province. Acta Mineralogica Sinica 11(3), 285-289 (in Chinese with English abstract).
* Jinsheng Wei, Zili Zheng, and Sisong Chen (1985): A study on ferdisilicite and its geological implications. Acta Mineralogica Sinica (2), 184-186.
* Li, G-W., et al.(2010) Linzhiite, IMA 2010-011. CNMNC Newsletter, June 2010, p.579; Mineralogical Magazine 74, 577-679.
* Li Guowu, Bai Wenji, Shi Nicheng, Fang Qinsong, Xiong Ming, Yang Jingsui, Ma Zhesheng, Rong He (2012): Linzhiite, FeSi2, a redefined and revalidated mineral species from Luobusha, Tibet, China. European Journal of Mineralogy, 24, 1047-1052.